Polites (syn Priama)

Polites alebo Polités (starogr. Πολίτης – Polites/iný prepis Polités, ) je v gréckej mytológii syn trójskeho kráľa Priama.

V samom závere dobývania Tróje, potom čo sa Achájci ľsťou dostali v útrobách trójskeho koňa do mesta, boli obyvatelia mesta nemilosrdne vyvražďovaní.Homér, Odysea, 8,499.

V kráľovskom paláci sa kráľovná Hekabé uchýlila k Diovmu oltáru so svojimi dcérami a prosila aj svojho manžela, starého kráľa Priama, aby zostal s nimi. V tom vražednom boji prebehol okolo nich ich syn Polites a za ním Neoptolemos, Achilleov syn, a Polita jedinou ranou prebodol.Vergílius, Aineis, 2,526.

Priamos po ňom vrhol kopiju, ale minul. Neoptolemos potom bez milosti trójskemu kráľovi rozrezal hrdloPseudo-Apollodoros, Epitoma, E,5,21. a jeho mŕtve telo odvliekol k Achilleovmu hrobu. Vraždenie posledných obyvateľov dobytého mesta pokračovalo až do jeho trpkého konca.

 Referencie  

 Zdroj 


Kategória:Postavy gréckej mytológie
Kategória:Trójska vojna